Rouva Anni Lagerborg

Rouva Anni Lagerborg eli Lukeva nainen on suomalaisen taiteilijan Magnus Enckellin öljyvärityö kankaalle vuodelta 1914. Kooltaan tämä maalaus on 73 cm × 43 cm, ja se kuuluu Ateneumin taidemuseon Ester ja Jalo Sihtolan kokoelmiin.

Rouva Anni Lagerborg -maalauksessa malli lukee kirjaa. Magnus Enckell maalasi hänet voimakkain värein violettiin pukuun ja hattuun pukeutuneeksi.

Ateneumin taidemuseolla on hallussaan kolme Magnus Enckellin työtä tästä rouvasta. Näistä vanhin on vuodelta 1912, jolloin  hän teki vesivärein maalauksen istuvasta rouva Anni Lagerborgista, 35 cm × 26 cm. Viimeinen Rouva Anni Lagerborg -työ on vuodelta 1916 oleva hiilityö, 39,5 cm × 30,5 cm, jossa rouva on pukeutunut samaan asuun kuin tässä öljyvärityössä. Myös hiilityö kuuluu Ateneumin taidemuseon Ester ja Jalo Sihtolan kokoelmaan.

Rouva Anni Lagerborg oli naimisissa insinööri Zittingin kanssa, josta hän kuitenkin erosi ja lähti nunnaksi Italiaan.Valtion taidemuseo: Kokoelmat. Asiasanat: Rouva Anni Lagerborg.  Viitattu 8.3.2013.

Lähteet

Aiheesta muualla
 Öljyvärityö Suomen Kansallisgalleriassa. 
 Hiilityö Suomen Kansallisgalleriassa. 
 Vesivärityö Suomen Kansallisgalleriassa. 

Luokka:Magnus Enckellin maalaukset
Luokka:Ateneumin kokoelmat
Luokka:Muotokuvamaalaukset